Diari Oficial de la Generalitat Valenciana


Sumari del DOGV 5788, del 19-06-2008 (2008/7489)

RESOLUCIÓ de l'11 de juny 2008, de la Direcció General d'Administració Autonòmica, per la qual es constitueix la borsa d'ocupació temporal per a la contractació de personal laboral, grup D, auxiliars d'explotació portuària, per a prestar serveis a les localitats de: Vinaròs, Benicarló, Peñíscola, Burriana, Cullera, Dénia, Xàbia, Calp, Altea, la Vila Joiosa, Campello, Santa Pola i Torrevieja.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5788

Data del DOGV
:   19-06-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/7489


Data del document
:   11-06-2008

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * Vinaròs
    * Dénia
    * Calp
    * Cullera
    * Altea
    * Vila Joiosa, la
    * Peníscola
    * Borriana
    * Xàbia
    * Torrevieja
    * Benicarló
    * Santa Pola
    * Campello, el
    * treball temporal
    * administració regional
    * personal de serveis
    * instal·lació portuària
    * concurs administratiu

RESOLUCIÓ de l'11 de juny 2008, de la Direcció General d'Administració Autonòmica, per la qual es constitueix la borsa d'ocupació temporal per a la contractació de personal laboral, grup D, auxiliars d'explotació portuària, per a prestar serveis a les localitats de: Vinaròs, Benicarló, Peñíscola, Burriana, Cullera, Dénia, Xàbia, Calp, Altea, la Vila Joiosa, Campello, Santa Pola i Torrevieja. [2008/7489]
Atés la necessitat provisió temporal de llocs de treball de l'administració del Consell de naturalesa laboral, grup D, sector laboral, auxiliars d'explotació portuària, no havent-hi actualment personal disponible en la borsa constituïda i atés que no és imminent la convocatòria de procés selectiu per a aquesta categoria, l'Orde de 17 de gener de 2006, de la conselleria de Justícia, Interior i Administracions Públiques, sobre regulació de borses d'ocupació temporal per a proveir provisionalment llocs de treball de l'administració del Govern Valencià (DOGV de 25.01.2006), disposa en l'article 1 la constitució de borses d'ocupació per a l'exercici provisional de llocs de treball, mitjançant el nomenament de personal funcionari o mitjançant la contractació laboral temporal, segons corresponga a la naturalesa jurídica funcionarial o laboral dels llocs que es pretenguen cobrir.
També estableix, l'esmentada Orde, que el personal inclòs en les esmentades borses serà baremat per la Comissió de Seguiment, de conformitat amb el barem regulat en l'article 10 de la present Orde.
L'apartat dos de l'article 5 de la mateixa Orde disposa, així mateix, que les borses de treball es convocaran mitjançant una resolució de la Direcció General d'Administració Autonòmica.
En virtut d'això i fent ús de les facultats que té conferides, aquesta Direcció General d'Administració Autonòmica resol:
Primer
Convocar la constitució de la borsa d'ocupació temporal, per a la contractació de personal laboral temporal, del grup D, auxiliars d'explotació portuària, per tal que, quan les necessitats del servei ho requerisquen, puguen proveir-se provisionalment llocs de treball de naturalesa laboral del referit grup i categoria de l'administració del Consell, a les localitats de Vinaròs, Benicarló, Peñíscola, Burriana, Cullera, Dénia, Xàbia, Calp, Altea, la Vila Joiosa, Campello, Santa Pola i Torrevieja, de conformitat amb el que estableix l'Orde de 17 de gener de 2006, de la conselleria de Justícia, Interior i Administracions Públiques, reguladora de l'expressada matèria.
Aquesta borsa és únicament i exclusivament per a atendre les necessitats cobertura dels llocs de les localitats abans esmentades, i que tenen assignades les funcions següents: vigilància general de les infraestructures i instal·lacions portuàries; vigilància i control de les activitats portuàries; obtenció de dades i emissió, si hi cal, de les liquidacions corresponents a les tarifes portuàries; supervisió de la conservació i manteniment de les infraestructures i instal·lacions del port; realització de batimetries i atenció i informació als usuaris i al públic en general.
Segon
1. Per a formar part de la borsa se necessitarà:
a) Estar en possessió del títol acadèmic de Graduat Escolar, Graduat en Educació Secundària, Formació Professional i o formació equivalent. Les equivalències dels títols al·legats hauran de justificar-se per l'interessat.
b) No trobar-se en actiu en el mateix grup i categoria laboral convocada.
2. La possessió dels requisits de titulació s'acreditarà dins del termini de presentació de sol·licituds, llevat que ja estiguen en poder de la Direcció General d'Administració Autonòmica-Servei de Gestió de Personal, i en aqueix cas bastarà al·legar-los i indicar quan i a quins efectes es va presentar la documentació justificativa. La resta dels requisits exigits haurà d'acreditar-se abans de la formalització del contracte, en el termini que per l'òrgan contractant es concedisca a aquest efecte.
3. L'orde de prelació en la formació de la borsa s'obtindrà de la suma de la puntuació obtinguda, d'acord amb el barem de mèrits que s'expressa en l'apartat següent. En cas d'igualtat de puntuació, primarà l'obtinguda pel personal discapacitat. Si l'empat es produeix entre persones discapacitades, es triarà a la de major percentatge de minusvalidesa. Si encara persisteix l'empat, caldrà ajustar-se a la puntuació obtinguda en cada apartat del barem, començant pel primer. Finalment, es dirimirà a favor del sol·licitant de més edat.
Tercer
Els aspirants seran ordenats prenent en consideració els següents mèrits i situacions:
1. Experiència professional:
- Temps de serveis prestats en llocs de treball de naturalesa laboral, grup D, auxiliar d'explotació portuària, de l'administració del Consell, o dels seus organismes autònoms, les competències dels quals, en matèria de personal, s'exercisquen per la conselleria de Justícia i Administracions Públiques, segons el que disposa l'article 27 de la Llei de Funció Pública Valenciana: 0,35 punts, per cada mes complet de servei en actiu.
- Temps de serveis prestats en llocs de treball de l'administració del Consell, o dels seus organismes autònoms, les competències dels quals, en matèria de personal, s'exercisquen per la conselleria de Justícia i Administracions Públiques, segons el que disposa l'article 27 de la Llei de Funció Pública Valenciana, no previstos en l'anterior apartat: 0,13 punts, per cada mes complet de servei en actiu.
- Temps de serveis prestats en altres administracions públiques, en llocs de treball de naturalesa laboral, grup D, auxiliar d'explotació portuària: 0,05 punts, per cada mes complet de servei en actiu.
El màxim de punts a obtindre pel present apartat serà de 28 punts.
2. Proves selectives:
Per cada exercici superat en les proves selectives d'accés al grup D, auxiliars d'explotació portuària, corresponents a l'oferta d'ocupació pública de la Generalitat Valenciana de l'any 1999, convocatòries 33/99, torn d'accés lliure i 34/99, torn de promoció interna: fins a un total de 13 punts per haver superat la totalitat dels exercicis eliminatoris del procés selectiu o, si fa al cas, una puntuació proporcional al nombre d'exercicis
3. Valencià:
El coneixement de valencià es puntuarà d'acord amb la distribució següent:
- Certificat de coneixement oral: 0,75 punts.
- Certificat de grau elemental: 1 punt.
- Certificat de grau mitjà: 2 punts.
- Certificat de grau superior: 4 punts.
Només es computarà el certificat de major nivell. .
4. Idiomes comunitaris:
Pel coneixement d'idiomes comunitaris, fins a 2 punts, a raó de 0,40 punts per curs o la seua equivalència, si es tracta de cicles d'escola oficial d'idiomes, així com 0,40 punts per cada 12 crèdits d'idioma comunitari, corresponent a títol oficial expedit per la universitat, de llicenciatura en les distintes filologies, o de mestre: especialitat llengües estrangeres, sempre que els dits títols no hagen estat objecte d'avaluació per un altre apartat del barem.
5. Altres titulacions:
Per la possessió de títols acadèmics, iguals o superiors a quin siga exigit per a l'exercici dels llocs a cobrir: 1,5 punts, per títol addicional expedit oficialment, fins a un màxim de 3 punts. Es requerirà en tot cas, la presentació de totes les titulacions al·legades, inclosa la que figura com a requisit per a ingressar en borsa, no presumint-se la possessió de les de nivell inferior.
6. Personal discapacitat:
- Quan el grau de minusvalidesa siga igual o superior al 33 per cent: 2,5 punts.
- Quan el grau de minusvalidesa siga igual o superior al 65 per cent: 5 punts.
Quart
Els mèrits que s'acaben de relacionar s'acreditaran:
1. Experiència professional: certificats oficials expedits per l'òrgan competent de l'administració corresponent.
Només als efectes del present barem, els llocs de treball la naturalesa jurídica dels quals s'haja modificat, es considerarà que sempre han tingut la mateixa que posseïsquen en el moment de sol·licitud d'integració en la borsa.
2. Proves selectives: sense perjudici que s'al·legue pels sol·licitants, es comprovarà d'ofici el nombre d'exercicis superats per cada aspirant.
3. Valencià: certificats oficials expedits o homologats per la Junta Qualificadora de Coneixements del Valencià.
4. Idiomes comunitaris: titulacions oficials expedides o homologades per òrgan competent. Les paperetes no serviran com a acreditació.
5. Altres titulacions: titulacions acadèmiques oficials expedides per òrgan competent. En cap cas es presumirà la possessió de titulacions, havent d'acreditar la seua expedició.
6. Personal discapacitat:
- Certificat justificatiu del grau de minusvalidesa igual o superior a 33 per cent, expedit per l'òrgan competent.
- Certificat de capacitats a l'efecte de demanda d'ocupació o, si fa al cas, l'acreditació d'haver-lo sol·licitat.
La documentació haurà d'anar degudament acarada. En cas contrari, es tindrà per no presentada.
Cinqué
1.Tots els aspirants hauran de presentar la sol·licitud d'inscripció, el full d'autobaremació i la documentació acreditativa del compliment dels requisits, a què es referix el segon apartat, així com els mèrits al·legats, si no constaren anotats en el Registre de Personal-Servici de Gestió de Personal, d'aquesta Direcció General, en el termini de deu dies hàbils, comptadors des de l'endemà de la publicació de la present Resolució en el Diari Oficial de la Comunitat Valenciana, a les seus de la conselleria de Justícia, Interior i Administracions Públiques d'Alacant, Castelló i València o en qualsevol de les oficines públiques previstes en l'article 38 de la Llei 30/1992 de Règim Jurídic de les Administracions Públiques i del Procediment Administratiu Comú.
2. La Comissió de Seguiment de les Borses d'Ocupació Temporal, prevista en l'article 12 de l'Orde de 17 de gener de 2006, de la conselleria de Justícia, Interior i Administracions Públiques, analitzarà les sol·licituds de inclusió que s'hagen produït i efectuarà la baremació de mèrits al·legats pels aspirants, procedint a la seua integració en la borsa d'acord amb la puntuació obtinguda. La composició provisional de la mateixa es farà pública en la pàgina web de la Direcció General d'Administració Autonòmica i als taulers d'anunci de la seu central i direccions territorials de la conselleria de Justícia, Interior i Administracions Públiques.
3. En el cas que el nombre de sol·licituds siga molt superior a l'estimació de vacants que es preveja cobrir, la Comissió de Seguiment d'Ocupació temporal podrà acordar l'exclusió d'aquells sol·licitants que no superen, segons l'autobaremació efectuada, una determinada puntuació mínima.
4. Els aspirants disposaran d'un termini de 10 dies hàbils, comptadors des de l'endemà de la publicació del llistat provisional, per a formular les al·legacions que estimen oportunes en relació amb la puntuació atorgada. La Comissió de Seguiment estudiarà les al·legacions presentades i, en el termini màxim d'un mes, formularà proposta de llistat definitiu a la Direcció General d'Administració Autonòmica, que dictarà una resolució i ordenarà la seua publicació en els llocs indicats anteriorment.
5. Una vegada finalitzat el termini establit en el punt primer, el personal laboral temporal de la categoria que es convoca, que cesse en l'administració del Consell o en els seus organismes autònoms, les competències dels quals, en matèria de personal, s'exercisquen per la conselleria de Justícia i Administracions Públiques, disposarà igualment de deu dies hàbils, comptadors a partir de la data del cessament, per a presentar davant de la Comissió de Seguiment de les Borses d'Ocupació Temporal, la sol·licitud d'inscripció en la borsa i el full d'autobaremació, juntament amb la documentació acreditativa dels mèrits al·legats, en els mateixos llocs a què s'ha al·ludit en el primer punt.
Els mèrits hauran d'haver-se obtingut amb anterioritat a la finalització del termini de presentació de sol·licituds, que s'obri amb la publicació de la present Resolució.
El personal cessat, que no presente la sol·licitud d'incorporació en el termini previst, s'entendrà decaigut en el seu dret.
6. La sol·licitud d'inscripció i el full d'autobaremació, a què es refereixen els punts precedents, s'acompanyen com annexos I i II a la present Resolució.
Els mèrits que no consten inscrits i que no s'acrediten del mode establit en l'apartat cinqué, no s'avaluaran; les titulacions acadèmiques, acreditacions administratives i els mèrits al·legats hauran d'haver estat obtinguts amb anterioritat a la data de finalització del termini de presentació de sol·licituds d'inscripció en borsa.
Sisé
L'àmbit territorial d'aquesta borsa d'ocupació és únicament i exclusivament per a atendre llocs a les localitats de Vinaròs, Benicarló, Peñíscola, Burriana, Cullera, Dénia, Xàbia, Calp, Altea, La Vila Joiosa, Campello, Santa Pola i Torrevieja. Els interessats hauran d'indicar, en la seua sol·licitud d'inscripció la o les províncies en què estigueren interessats a obtindre destinació, i no s'admetran, llevat de causa justificada acordada per la Comissió de Seguiment d'Ocupació Temporal, posteriors canvis o ampliacions de província.
Seté
La present borsa s'ajustarà en el seu funcionament al que disposa l'article 14 de l'Orde de 17 de gener de 2006, de la conselleria de Justícia, Interior i Administracions Públiques.
Vuité
De conformitat amb el que estableix la disposició transitòria segona de l'Orde esmentada en l'apartat anterior, a partir de la constitució definitiva de la present borsa, quedarà dissolta la d'aquesta categoria que estiguera en vigor.
Nové
1. La present Resolució posa fi a la via administrativa i contra la mateixa caldrà interposar recurs de reposició, amb caràcter potestatiu, davant del mateix òrgan que l'ha dictat, en el termini d'un mes, a partir de l'endemà de la seua publicació, de conformitat amb els articles 109, 110, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
2. De no recórrer en reposició i d'acord amb el que disposen els articles 8, 14 i 46 de la Llei 29/1998, Reguladora de la Jurisdicció Contenciosa Administrativa, els interessats poden interposar recurs contenciós administratiu davant del Jutjat del Contenciós Administratiu de València, en el termini de dos mesos, comptar des de l'endemà de la publicació d'aquesta resolució.
3. Les citacions en els recursos contenciosos administratius, que se substancien contra la present Resolució, es realitzaran mitjançant la inserció del corresponent edicte en el Diari Oficial de la Comunitat Valenciana.
València, 11 de juny de 2008.- El director general d'Administració Autonòmica: Pedro Javier García Ribot.